**Eden Golan** (ven. Эден Голан, hepr. ‏עדן גולן‎; s. 5. lokakuuta 2003 Kfar Saba, Israel) on israelilainen laulaja. Hän edustaa Israelia vuoden 2024 Eurovision laulukilpailussa Malmössä.

Golan osallistui Israelin yleisradioyhtiö IPBC/Kan:n järjestämään *HaKokhav HaBa* (suom. *Nouseva tähti*) -kilpailuun, jossa hän saavutti korkeimman kannatusprosentin kilpailun historiassa ja voitti kilpailun saaden eniten ääniä sekä yleisöltä että tuomaristolta. Golanin viisukappale julkaistaan maaliskuussa, ja sen kerrotaan sisältävän ainakin jonkin verran hepreankielisiä sanoituksia. Golanin edustuskappale on nimeltään "Hurricane".

Elämä ja ura
------------

Golan syntyi Israelin Kfar Sabassa vuonna 2003. Hän muutti 6-vuotiaana perheensä kanssa Venäjän pääkaupunkiin Moskovaan isän töiden perässä. Hänen vanhempansa syntyivät Neuvostoliitossa ja ovat juutalaista syntyperää. Golanin äidillä on lisäksi ukrainalaista syntyperää. Golanin isoisä Juri valmistui Moskovan valtionyliopiston journalismin tiedekunnasta ja työskenteli *Sovetskaja molodjož* -sanomalehden kirjoittajana. Golanilla on nuorempi veli nimeltään Sean. 

Golan aloitti lauluharrastuksensa 9-vuotiaana, jolloin hän myös tiesi haluavansa edustaa Israelia Euroviisuissa. Vuonna 2015 Golan kilpaili Venäjän edustajapaikasta vuoden 2015 lasten Eurovision laulukilpailussa kappaleellaan "Stšastje" ja sijoittui karsintakilpailussa viidenneksi. Hän sai kilpailussa 22 pistettä, joka oli kahdeksan pistettä vähemmän kuin kilpailun voittaneella Mihail Smirnovilla. Vuonna 2016 Golan esiintyi *New Wave* -nimisessä kansainvälisessä laulukilpailussa, joka järjestettiin Venäjän miehittämällä Ukrainan Krimillä. Kilpailussa hän esitti kappaleen nimeltään "Voju Na Lunu" (*Вою на Луну*) yhdessä venäläisen laulajan Njušan kanssa. Vuonna 2018 Golan kilpaili *Golos. Deti* -laulukilpailun (Venäjän versio The Voice Kids -ohjelmaformaatista) 5. tuotantokaudella, jossa hän koe-esiintyi Rihannan kappaleella "Love on the Brain". Kilpailussa häntä valmensi venäläinen laulaja Pelageja. Golan eteni kilpailun finaaliin asti, mutta ei sijoittunut kisassa kolmen parhaan joukkoon.

Golan asui 13 vuotta Moskovassa vahempiensa kanssa, kunnes palasi takaisin Israeliin. Hän yritti saavuttaa Moskovassa kuuluisuutta artistina siinä kuitenkaan onnistumatta. Golanin itsensä mukaan hänellä oli ristiriitaisia tunteita ajastaan, jolloin hän asui Venäjällä. Vaikkakin hän aloitti musiikkiuransa Venäjällä, hän kertoo tunteneensa olonsa epämukavaksi antisemitististen mielipiteenilmausten vuoksi. Vuonna 2022 Golan julkaisi yhdessä liettualaisen tuottajan Lucky Luken kanssa kappaleen "Ghost Town", joka saavutti Spotifyssä noin 700 000 streamia. Myöhemmin hän on julkaissut singlet "Let Me Blow Ya Mind" (TYMMA:n kanssa), "Taxi" ja "Dopamine". Golan haaveilee tulevaisuudessa esiintymisestä yhdysvaltalaisen laulajan Beyoncén kanssa.

Vuonna 2023 palattuaan Israeliin, Golan kilpaili *Ro'im et Hakol* -kilpailuohjelman (Israelin versio I Can See Your Voice -ohjelmaformaatista) 2. tuotantokaudella. Hän putosi kilpailusta ensimmäisen kierroksen aikana. Valmisteluissaan vuoden 2024 Euroviisuja varten Israelin yleisradioyhtiö IPBC/Kan päätti tuoda takaisin *HaKokhav HaBa* (suom. *Nouseva tähti*) -kilpailun valitakseen maan euroviisuedustajan. Golan osallistui kilpailuun yli 40 muun kilpailijan kanssa, ja hän pääsi kilpailun finaaliin kolmen muun kilpailijan lisäksi. Golan esitti finaalissa Whitney Houstonin kappaleen "I Have Nothing" ja Aerosmithin kappaleen "I Don’t Want to Miss a Thing". Golan oli koko kilpailun voittosuosikki koe-esiintymisestä lähtien, saavutti kilpailun historian suurimman kannatusprosentin ja voitti kilpailun 6. helmikuuta 2024 pidetyssä finaalissa saaden eniten ääniä sekä tuomaristolta että yleisöltä ja täten hän edustaa Israelia vuoden 2024 Euroviisuissa Ruotsin Malmössä.

### Euroviisut 2024

Israelin osallistuminen vuoden 2024 Euroviisuihin aiheutti maailmanlaajuisen kohun helmikuussa 2024, kun Israel oli käynyt sotaa Gazassa lokakuusta 2023 lähtien. Kilpailun järjestäjät ovat saaneet lukuisia vetoomuksia, joissa vaaditaan Israelin osallistumisen epäämistä. Monet tunnetut suomalaiset muusikot ovat vaatineet Yleisradioa boikotoimaan viisuja, jos Israel osallistuu niihin. Golan valittiin Israelin edustajaksi helmikuun alussa hänen esitettyään cover-version Aerosmithin kappaleesta "I Don't Want to Miss a Thing". Voittoesitys on omistettu Gazan sodan uhreille ja panttivangeille. Kilpailussa esiintyi myös Israelin edustajana Eurovision laulukilpailussa 2023 toiminut Noa Kirel, jonka kappale puhui niin ikään Gazan panttivankien puolesta. Golan on kertonut itse arvostavansa suuresti Kireliä.

#### Edustuskappale

*Katso myös: Eurovision laulukilpailu 2024 – Israelin edustuskappale*
Golanin viisukappale julkaistaan maaliskuussa, ja sen kerrotaan sisältävän ainakin jonkin verran hepreankielisiä sanoituksia. Golan kertoo hepreankielisten sanoitusten olevan erittäin tärkeä osa kappaleen sanomaa. Hänen viisukappaleensa "Hurricane" julkaistiin 10. maaliskuuta 2024.

Diskografia
-----------

### Singlet

* "Stšastje" (*Счастье*) (2015)
* "Ghost Town" (2022)
* "Let Me Blow Ya Mind" (2022)
* "Dopamine" (2023)
* "Taxi" (2023)
* "Hurricane" (2024)

Lähteet
-------

1. ↑  Franco, Shai: Эден Голан и две войны. Израиль на «Евровидении» представит певица, которая выросла в России *BBC*.  8.2.2024. Viitattu 20.2.2024. (venäjäksi)
2. 1 2 3  Eden Golan *Eurovision Universe*. Viitattu 20.2.2024. (englanniksi)
3. ↑  Mäkelä, Arttu: Israel voi osallistua Euroviisuihin, mutta EBUn linja ei ole kuitenkaan uusi *Savon Sanomat*.  15.2.2024. Viitattu 20.2.2024.
4. ↑  🇮🇱 Israel: "Hurricane" Confirmed as Eurovision 2024 Entry *eurovoix.com*.  7.3.2024. Eurovoix. Viitattu 10.3.2024. (englanniksi)
5. ↑  Malay, Kateryna: She performed in the occupied Crimea, lived in Russia: who is Eden Golan, who will represent Israel at the Eurovision Song Contest, and what connects her to Ukraine *Obozrevatel*.  19.2.2024. Viitattu 20.2.2024. (englanniksi)
6. ↑  Pakkanen, Riia: Tässä on Israelin uusi euroviisuedustaja *Iltalehti*.  7.2.2024. Viitattu 20.2.2024.
7. 1 2 3  ?חולמת לעשות לנו כבוד": האם עדן גולן תייצג אותנו באירוויזיון" *ישראל היום*.  1.2.2024. Viitattu 21.2.2024. (hepreaksi)
8. ↑  Финалистка 5-го сезона шоу «Голос. Дети» Эден Голан представит Израиль на Евровидении-2024 *Vokrug.tv*.  7.2.2024. Viitattu 20.2.2024. (venäjäksi)
9. ↑  From Moscow to Eurovision, Israel's rising star Golan chosen to compete in 2024 *The New Voice of Ukraine*.  8.2.2024. Viitattu 20.2.2024. (englanniksi)
10. ↑  הילה יהודה: "מרגישה שאני צריכה להוכיח את הישראליות שלי, אבל אין מה להוכיח. אני הכי ישראלית שיש"  2.2.2024. mako.co.il. Viitattu 20.2.2024. (hepreaksi)
11. ↑  Финалистка шоу «Голос. Дети» представит Израиль на «Евровидении». Эден Голан была в команде Пелагеи *РБК Life*.  8.2.2024. Viitattu 20.2.2024. (venäjäksi)
12. ↑  אבי זייקנר: הכוכב הבא – פרק 20: עדן גולן נבחרה שוב לביצוע הטוב ביותר  31.1.2024. euromix.co.il. Viitattu 20.2.2024. (hepreaksi)
13. ↑  Smith, David: Eden Golan will represent Israel at Eurovision 2024 *wiwibloggs.com*.  6.2.2024. Viitattu 21.2.2024. (englanniksi)
14. ↑  החותמת הגיעה: עדן גולן תקבל חיקוי ב"ארץ נהדרת" *סרוגים*.  7.2.2024. Viitattu 21.2.2024. (hepreaksi)
15. ↑  Argyriou, Giannis: Eden Golan: "I would like a song with a message, a huge song"! *eurovisionfun.com*.  7.2.2024. Viitattu 21.2.2024. (englanniksi)
16. ↑  גמר "הכוכב הבא": נחשפו 4 השירים והחלה ההצבעה בדרך לאירוויזיון  5.2.2024. ice.co.il. Viitattu 20.2.2024. (hepreaksi)
17. ↑  אבי זייקנר: [Eden Golan will represent Israel at Eurovision 2024 עדן גולן תייצג את ישראל באירוויזיון 2024]  6.2.2024. euromix.co.il. Viitattu 20.2.2024. (hepreaksi)
18. ↑  Eden Golan wins 'HaKokhav HaBa' in Israel *eurovision.tv*.  6.2.2024. EBU. Viitattu 21.2.2024. (englanniksi)
19. 1 2  Puukka, Päivi: Israelin osallistuminen Euroviisuihin kuohuttaa – tällainen artisti on maata edustava Eden Golan *yle.fi*.  17.2.2024. Viitattu 20.2.2024.
20. ↑  France-Presse, Agence: Israel can compete at 2024 Eurovision song contest, say organisers *The Guardian*.  15.2.2024. Viitattu 20.2.2024. (englanniksi)
21. ↑  Kokko, Tuomas: Joukko tunnettuja muusikoita vaatii Yleä boikotoimaan Euroviisuja *Helsingin Sanomat*.  5.1.2024. Viitattu 20.2.2024.
22. ↑  Hadjenburg, Jackie: Israel selects Eden Golan to represent the country at Eurovision *Jewish News*.  11.2.2024. Viitattu 20.2.2024. (englanniksi)
23. ↑  Spiro, Amy: Israel sending Eden Golan, 20, to represent it at Eurovision 2024 in Sweden *The Times of Israel*.  7.2.2024. Viitattu 20.2.2024. (englanniksi)
24. ↑  Hajdenberg, Jackie: Eden Golan to represent Israel in Eurovision 2024 amid calls for Israel’s ban from song competition *Jewish Telegraphic Agency*.  9.2.2024. Viitattu 21.2.2024. (englanniksi)
25. ↑  Eurovision 2024: Eden Golan to represent Israel *I24news*.  6.2.2024. Viitattu 21.2.2024. (englanniksi)

Aiheesta muualla
----------------

* Kuvia tai muita tiedostoja aiheesta **Eden Golan** Wikimedia Commonsissa

* Kotisivut (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |